
Parlamentul  României

Camera  Deputaţilor
Comisia pentru Sănătate şi Familie
                       Nr. 28/268/ 2 aprilie 2002 

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul la proiectul de Lege pentru aprobarea Ordonanţei Guvernului nr.54/2000 privind finanţarea din bugetul de stat, bugetul fondului de asigurări sociale de sănătate şi bugetele locale a unor activităţi şi programe în domeniul sănătăţii publice, desfăşurate de organizaţii neguvernamentale, trimis comisiei spre dezbatere şi avizare în fond, cu adresa nr.37 din 3 februarie 2000.

Acest raport  înlocuieşte raportul nr.42/XXXVI/8 din 24.02.2000.
La întocmirea raportului, comisia a avut în vedere avizul primit de la Comisia juridică, de disciplină şi imunităţi , precum şi avizul Consiliului Legislativ.

De asemenea, comisia şi-a însuşit punctul de vedere al Guvernului nr.1183/MRP din 22.03.2001.

În raport cu obiectul şi conţinutul său, prezentul proiect de lege face parte din categoria legilor ordinare.

                     PREŞEDINTE,                                              SECRETAR,

DEP.ACAD.PROF.DR.MIRCEA IFRIM            DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                           Nr. 28/268/ 2 aprilie 2002

R A P O R T    

asupra proiectului de Lege pentru  aprobarea Ordonanţei  Guvernului nr.54/2000 

privind finanţarea din bugetul de stat, bugetul fondului de asigurări sociale de sănătate  şi

bugetele locale a unor activităţi şi programe în domeniul sănătăţii publice,

desfăşurate de organizaţii neguvernamentale

1. Cu adresa nr.37 din 3 februarie 2000, Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a proiectului de Lege pentru aprobarea Ordonanţei Guvernului nr.54/2000 privind finanţarea din bugetul de stat, bugetul fondului de asigurări sociale de sănătate şi bugetele locale a unor activităţi şi programe în domeniul sănătăţii publice, desfăşurate de organizaţii neguvernamentale. La întocmirea raportului, comisia a avut în vedere avizul primit de la Comisia juridică, de disciplină şi imunităţi şi avizul Consiliului Legislativ.

De asemenea, comisia şi-a însuşit punctul de vedere al Guvernului  nr.1183/MRP din 22.03.2001.

Ordonanţa creează cadrul legal pentru integrarea societăţii civile, reprezentată prin organizaţii neguvernamentale, în desfăşurarea unor programe în domeniul sănătăţii publice şi protecţiei familiei, complementare programelor naţionale de sănătate desfăşurate de către Ministerul Sănătăţii şi Familiei sau integrate în acestea.

Prezentul proiect de lege este necesar atât pentru eficientizarea serviciilor de sănătate publică, parte a reformei sanitare şi a politicilor familiale din România, cât şi pentru continuarea armonizării legislaţiei române cu normativele specifice ale Comunităţii Europene. 

Faţă de cele prezentate mai sus, comisia propune Plenului Camerei Deputaţilor spre dezbatere şi aprobare proiectul de lege cu amendamentele ce fac obiectul raportului.

2. În raport de obiectul şi conţinutul său, proiectul de lege face parte din categoria legilor ordinare, potrivit prevederilor art.74 alin.(2) din Constituţie.

3. La  dezbaterea proiectului de lege au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, doamna Alexandra Cucu, consilier la Direcţia Generală de Sănătate Publică din Ministerul Sănătăţii şi Familiei şi domnul dr.Mihai Farcaş, consilier la Direcţia Generală a Asistenţei Medicale din Ministerul Sănătăţii şi Familiei .

4. La lucrările comisiei din 26 – 28.03.2002, din totalul de 14 membri, au fost prezenţi 12 deputaţi . 

Raportul comisiei a fost adoptat în unanimitate.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivarea

propunerii amendamentelor

0.
1.
2.
3.

1.
Articol unic

“Articol unic – Se aprobă Ordonanţa Guvernului nr.54 din 30 ianuarie 2000 privind finanţarea din bugetul de stat, din bugetul Fondului de asigurări sociale de sănătate şi din bugetele locale a unor activităţi şi programe în domeniul sănătăţii publice, desfăşurate de organizaţii neguvernamentale,  adoptată în temeiul art.1 lit.B pct.22 din Legea nr.206/1999 privind abilitarea Guvernului de a emite ordonanţe şi publicată în Monitorul Oficial, Partea I, nr.41 din 31 ianuarie 2000.”


Se propune ca articolul unic să se reformuleze, după cum urmează:

“Articol unic – Se aprobă Ordonanţa Guvernului nr.54 din 30 ianuarie 2000 privind finanţarea din bugetul de stat, din bugetul Fondului de asigurări sociale de sănătate şi din bugetele locale a unor activităţi şi programe în domeniul sănătăţii publice, desfăşurate de organizaţii neguvernamentale, publicată în Monitorul Oficial al României, Partea I, nr.41 din 31 ianuarie 2000, cu următoarele modificări şi completări:”

Pentru respectarea normelor de tehnică legislativă.

2.
Titlul ordonanţei

“Ordonanţă privind finanţarea din bugetul de stat, din bugetul fondului de asigurări sociale de sănătate şi din bugetele locale a unor activităţi şi programe în domeniul sănătăţii publice, desfăşurate de organizaţii neguvernamentale.”

( text ordonanţă)
Se propune să se introducă pct.1, în legea de aprobare, cu următorul cuprins:

“1. Titlul ordonanţei va avea  următorul cuprins:
Ordonanţă privind finanţarea din bugetul de stat,din bugetul fondului de asigurări sociale de sănătate şi din bugetele locale a unor activităţi şi programe în domeniul sănătăţii publice şi protecţiei familiei, desfăşurate de organizaţii neguvernamentale.”

Autori: Comisia pentru sănătate şi familie şi Ministerul Sănătăţii şi Familiei .
În conformitate  cu Hotărârea Guvernului nr.26/16 ianuarie 2001 privind organizarea şi funcţionarea Ministerului Sănătăţii şi Familiei, acest organism cu rol în aplicarea strategiei şi politicii Guvernului, este responsabil de realizarea procesului de reformă în sectorul sanitar şi al politicilor familiale.



3.
Art.1.

“Art.1. - Ministerul Sănătăţii, ministerele cu reţea sanitară proprie, casele de asigurări de sănătate judeţene şi a municipiului Bucureşti, Casa Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti, Casa Asigurărilor de Sănătate a Transporturilor, organele administraţiei publice locale şi alte instituţii publice cu atribuţii în domeniul finanţării sănătăţii pot realiza şi cofinanţa activităţi şi programe de sănătate publică împreună cu organizaţii neguvernamentale de profil sau cu alte persoane juridice care au în obiectul lor de activitate furnizarea unor servicii de sănătate publică.”

( text ordonanţă)
Se propune să se introducă pct.2, în legea de aprobare, cu următorul cuprins:

“2. Articolul 1 va avea următorul cuprins:

 “Art.1. -  Ministerul Sănătăţii şi Familiei, ministerele cu reţea sanitară proprie, Casa Naţională de Asigurări de Sănătate , Casa Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti, Casa Asigurărilor de Sănătate a Transporturilor, organele administraţiei publice locale şi alte instituţii publice cu atribuţii în domeniul finanţării sănătăţii pot realiza şi cofinanţa activităţi şi programe de sănătate publică şi protecţia familiei împreună cu organizaţii neguvernamentale de profil sau cu alte persoane juridice care au în obiectul lor de activitate furnizarea unor servicii de sănătate publică şi protecţia familiei.”

Autori: Comisia pentru sănătate şi familie şi Ministerul Sănătăţii şi Familiei .


Pentru completarea titulaturii ministerului. De asemenea, similar nominalizării caselor de asigurări de sănătate paralele, este necesară nominalizarea şi a Casei Naţionale de Asigurări de Sănătate .

4.
Art.2.
“Art.2. - Ministerele şi instituţiile publice prevăzute la art.1 pot participa la finanţarea acţiunilor şi programelor de sănătate realizate în comun cu organizaţii neguvernamentale sau cu alte persoane juridice, în limita sumelor aprobate anual cu această destinaţie prin bugetele proprii.”

( text ordonanţă)
Nemodificat.


5.
___
Se propune să se introducă pct.3, în legea de aprobare, cu următorul cuprins:

“3. După articolul 2 se introduce articolul 21  cu următorul cuprins:
Art.21. – Ministerele şi instituţiile publice prevăzute la art.1 pot încheia convenţii civile de prestări servicii, direct sau prin unităţile subordonate, cu organizaţii neguvernamentale sau cu alte persoane juridice pentru realizarea acţiunilor şi programelor în domeniul sănătăţii publice, precum şi de protecţie a familiei.”
Autori: Comisia pentru sănătate şi familie  şi Ministerul Sănătăţii şi Familiei .


Pentru clarificarea cadrului general al modului de colaborare cu organizaţiile neguvernamentale.

6.
Art.3.

“Art.3. - Criteriile de selectare a organizaţiilor neguvernamentale sau a altor persoane juridice care pot participa la realizarea în comun cu ministerele şi instituţiile publice a unor activităţi sau programe de sănătate, precum şi modul de finanţare a acestora se stabilesc de Ministerul Sănătăţii  şi se aprobă prin hotărâre a Guvernului.”
Se propune să se introducă pct.4, în legea de aprobare, cu următorul cuprins:

“4. Articolul 3 va avea următorul cuprins:

Art.3. - Criteriile de selectare a organizaţiilor neguvernamentale sau a altor persoane juridice care pot participa la realizarea în comun cu ministerele şi instituţiile publice a unor activităţi sau programe de sănătate, precum şi modul de finanţare a acestora se stabilesc de Ministerul Sănătăţii şi Familiei, în termen de 90 de zile de la publicarea prezentei ordonanţe  şi se aprobă prin hotărâre a Guvernului.”

Autori. Comisia pentru sănătate şi familie şi Ministerul Sănătăţii şi Familiei .


Este necesară completarea textului cu un termen de elaborare şi publicare a unui act normativ care stabileşte criteriile de selectare a proiectelor propuse de organizaţiile neguvernamentale.

II. În cursul dezbaterilor nu s-au înregistrat amendamente respinse.


Comisia a propus aprobarea proiectului, în unanimitate.
                    PREŞEDINTE,                                                                                                        SECRETAR,

DEP.ACAD.PROF.DR.MIRCEA IFRIM                                                                     DEP.FARM.ION BURNEI

